പാൽമാസ്

പാൽമാസ് ബ്രസീലിലെ ടോകാന്റിൻസ് സംസ്ഥാനത്തിന്റെ തലസ്ഥാനവും ഏറ്റവും വലിയ നഗരവുമാണ്. 2020-ലെ IBGE (ബ്രസീലിയൻ ഇൻസ്റ്റിറ്റ്യൂട്ട് ഓഫ് ജിയോഗ്രഫി ആൻഡ് സ്റ്റാറ്റിസ്റ്റിക്സ്) കണക്കുകൾ പ്രകാരം ഈ നഗരത്തിൽ 306,296 നിവാസികളുണ്ടായിരുന്നു. സംസ്ഥാനത്തിന്റെ ഭൂമിശാസ്ത്ര കേന്ദ്രത്തിലായി ശരാശരി 230 മീറ്റർ (755 അടി) ഉയരത്തിലാണ് പാൽമാസ് നഗരം സ്ഥിതി ചെയ്യുന്നത്. കിഴക്ക് സെറാ ഡോ ലജിയാഡോ കുന്നുകൾക്കും പടിഞ്ഞാറ് ടോകാന്റിൻസ് നദിക്കും മദ്ധ്യത്തിലായാണ് നഗരം നിലനിൽക്കുന്നത്. പാൽമാസിന് 471,639 നിവാസികളുള്ള ഒരു മെട്രോപൊളിറ്റൻ പ്രദേശമുണ്ട്.

 അവലംബം